Eesti Kiriku kodulehel on käivitunud sektsioon «Küsimused-vastused».  Lehelugejad saavad siin esitada küsimusi usuõpetuse, hingehoiu, Piibli, eetika, jumalateenistuse ja  teistel religiooni valdkonda puudutavatel teemadel. Küsimuste vorm asub aadressil www.eestikirik.ee/tahan-teada. Küsimustele vastab Eesti Kiriku teoloogiline konsultant Kaido Soom. Piiblit puudutavatele küsimustele vastab emeriitõpetaja teoloogiadoktor Toomas Paul.  Teoloogiadoktor Kaido Soom on Tartu praostkonna vikaarõpetaja ja Tartu ülikooli usuteaduskonna praktilise usuteaduse õppetooli lektor. Eesti Kiriku  kodulehel saab lugeda ka Kaido Soomi blogi, kommenteerida artikleid ja arutleda teiste lugejatega, lugeda pidevalt uuenevaid online-uudiseid, teateid ja vaimulike, kirikutöötajate blogisid ning reklaamida oma sündmust või trükist.  Lisaks leiab fotogalerii, kuhu lugejad saavad lisada enda tehtud pilte olulistest või neid puudutanud sündmustest usuelus.Valikuliselt on pildiülevaateid ka üldkiriklikest või toimetuse sündmustest.  Edukat klikkamist!